CELEX: 32007D0363
Language: lv
Date: 2007-05-21 00:00:00
Title: 2007/363/EK: Komisijas Lēmums ( 2007. gada 21. maijs ) par pamatnostādnēm, kas paredzētas, lai dalībvalstīm sniegtu palīdzību vienota integrēta daudzgadu valsts kontroles plāna izstrādē atbilstīgi Eiropas Parlamenta un Padomes Regulai (EK) Nr. 882/2004 (izziņots ar dokumenta numuru K(2007) 2099) (Dokuments attiecas uz EEZ)

30.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 138/24
            
         
      KOMISIJAS LĒMUMS
   
   (2007. gada 21. maijs)
   par pamatnostādnēm, kas paredzētas, lai dalībvalstīm sniegtu palīdzību vienota integrēta daudzgadu valsts kontroles plāna izstrādē atbilstīgi Eiropas Parlamenta un Padomes Regulai (EK) Nr. 882/2004
   (izziņots ar dokumenta numuru K(2007) 2099)
   (Dokuments attiecas uz EEZ)
   (2007/363/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 43. panta 1. punktu,
   tā kā:
   
               (1)
            
            
               Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko nosaka vispārīgus pārtikas aprites tiesību aktu principus un prasības, izveido Eiropas Pārtikas nekaitīguma iestādi un nosaka procedūras saistībā ar pārtikas nekaitīgumu (2), paredz pamatu veselības un patērētāju interešu saistībā ar pārtiku aizsardzības nodrošināšanu augstā līmenī.
            
         
               (2)
            
            
               Ar Regulu (EK) Nr. 882/2004 nosaka vispārējus noteikumus Kopienas vai dalībvalstu kompetento iestāžu oficiālo kontroļu izpildei, lai pārbaudītu atbilsmi noteikumiem attiecībā uz barības un pārtikas aprites tiesību aktiem, dzīvnieku veselības un dzīvnieku labturības noteikumiem.
            
         
               (3)
            
            
               Regulas (EK) Nr. 882/2004 41. pants nosaka, ka visas dalībvalstis izstrādā vienotu integrētu daudzgadu valsts kontroles plānu, lai nodrošinātu Regulas (EK) Nr. 178/2002 17. panta 2. punkta, dzīvnieku veselības un dzīvnieku labturības noteikumu un Regulas (EK) Nr. 882/2004 45. panta (“valsts kontroles plāna”) efektīvu īstenošanu.
            
         
               (4)
            
            
               Ar valsts kontroles plāniem arī vēlas izveidot stabilu bāzi Komisijas pārbaudes dienestiem, lai veiktu kontroli dalībvalstīs.
            
         
               (5)
            
            
               Padomes 2000. gada 8. maija Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (3) 27.a pants nosaka, ka Regulas (EK) Nr. 882/2004 41.–46. pantu attiecībā uz valsts kontroles plāniem, gada pārskatiem un Kopienas kontrolēm dalībvalstīs un trešās valstīs attiecīgos gadījumos piemēro, lai nodrošinātu minētās direktīvas īstenošanu.
            
         
               (6)
            
            
               Regulas (EK) Nr. 882/2004 42. pantā ir noteikti valsts kontroles plānu izstrādes principi, un jo īpaši tajos iekļaujamā vispārējā informācija.
            
         
               (7)
            
            
               Regulas (EK) Nr. 882/2004 43. pants nosaka, ka Komisija izstrādā valsts kontroles plānu pamatnostādnes, lai cita starpā sekmētu saskanīgu, vispusīgu un integrētu pieeju oficiālām kontrolēm, kas attiecas uz visām pārtikas un barības ķēdes nozarēm un visiem posmiem, tostarp pārtikas un barības ievešanu un ieviešanu Kopienā, un pārbauda atbilstību tiesību aktiem par pārtiku un barību, dzīvnieku veselību un dzīvnieku labturību (“pamatnostādnes”).
            
         
               (8)
            
            
               Regulas (EK) Nr. 882/2004 43. pants nosaka arī, ka pamatnostādnes ir jāņem vērā valsts kontroles plānos. Pamatnostādnes nav saistošas, taču tās dalībvalstīm sniedz lietderīgas norādes par regulas īstenošanu. Turklāt 43. pants arī īpaši nosaka pamatnostādņu mērķi un saturu attiecībā uz valsts kontroles plāniem.
            
         
               (9)
            
            
               Regulas (EK) Nr. 882/2004 45. pants nosaka, ka dalībvalstīs regulāri veic Kopienas revīzijas, galvenokārt lai pārbaudītu, vai oficiālās kontroles ir veiktas saskaņā ar valsts kontroles plāniem un atbilstīgi Kopienas tiesību aktiem.
            
         
               (10)
            
            
               Konkrētus jautājumus var risināt, tikai ņemot vērā valsts kontroles plānu īstenošanā gūto pieredzi un pieredzi, kas gūta dalībvalstu kompetento iestāžu revīzijās saskaņā ar Regulas (EK) Nr. 882/2004 4. panta 6. punktu, un no Komisijas ekspertiem saskaņā ar šīs regulas 45. pantu, kā arī no informācijas, kas iekļauta dalībvalstu iesniegtajos gada pārskatos atbilstīgi minētās regulas 44. pantam. Tāpēc pamatnostādņu izstrādē būtu jāizmanto “posmu” pieeja.
            
         
               (11)
            
            
               Tādēļ šajā lēmumā noteiktajām pamatnostādnēm ir jāpievēršas to valsts kontroles plānu elementiem, kurus izstrādās dalībvalstīs, lai tādējādi ievērotu Regulas (EK) Nr. 882/2004 minimālās prasības, jo īpaši 42. panta prasības, ar kurām nosaka valsts kontroles plānu sagatavošanas principus. Pamatnostādnēs ir arī jāparedz Kopienas kontroļu dalībvalstīs bāze.
            
         
               (12)
            
            
               Attiecīgos gadījumos, ņemot vērā pieredzi, vēlāk var pakāpeniski izstrādāt papildu pamatnostādnes, kas risina specifiskus jautājumus.
            
         
               (13)
            
            
               Pamatnostādnes, kas nosaka revīziju, kuras paredzētas Regulas (EK) Nr. 882/2004 4. panta 6. punktā un 43. panta 1. punkta i) apakšpunktā, vadības kritērijus, ir noteiktas pielikumā Komisijas 2006. gada 29. septembra Lēmumam 2006/677/EK, ar ko izklāsta pamatnostādnes, ar kurām nosaka kritērijus revīzijas veikšanai saskaņā ar Eiropas Parlamenta un Padomes Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (4).
            
         
               (14)
            
            
               Pamatnostādnes, kas nosaka dalībvalstu gada pārskatā iekļaujamo informāciju un gada pārskata struktūru atbilstīgi Regulas (EK) Nr. 882/2004 44. pantam, tiks pieņemtas vēlāk.
            
         
               (15)
            
            
               Komisija pārskata un nepieciešamības gadījumā atjaunina šajā ieteikumā noteiktās pamatnostādnes, saņemot un pārbaudot valsts kontroles plānus un ņemot vērā dalībvalstu pieredzi Regulas (EK) Nr. 882/2004 īstenošanā.
            
         
               (16)
            
            
               Šajā ieteikumā noteiktie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā ir izklāstītas Regulas (EK) Nr. 882/2004 43. panta 1. punktā paredzētās pamatnostādnes, kas jāņem vērā minētās regulas 41. pantā paredzētajā daudzgadu valsts kontroles plānā (“valsts kontroles plāns”).
   2. pants
   Šis lēmums ir adresēts dalībvalstīm.
   
      Briselē, 2007. gada 21. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 165, 30.4.2004., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 31, 1.2.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 575/2006 (OV L 100, 8.4.2006., 3. lpp.).
   
      (3)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2006/35/EK (OV L 88, 25.3.2006., 9. lpp.).
   
      (4)  OV L 278, 10.10.2006., 15. lpp.
   
      PIELIKUMS
      Vienotu integrētu daudzgadu valsts kontroles plānu pamatnostādnes atbilstīgi Regulas (EK) Nr. 882/2004 41. pantam
      Saturs
      
                  1.
               
               Pamatnostādņu mērķis
            
                  2.
               
               Definīcijas
            
                  3.
               
               Vadlīnijas par juridiskajām prasībām valsts kontroles plāniem
            
                  3.1.
               
               Valsts kontroles plāni
            
                  3.2.
               
               Vispārējas prasības daudzgadu valsts kontroles plāniem
            
                  3.3.
               
               Valsts kontroles plānu stratēģiskie mērķi
            
                  3.4.
               
               Riska kategorizācija
            
                  3.5.
               
               Kompetento iestāžu noteikšana
            
                  3.6.
               
               Vispārēja organizācija un vadība
            
                  3.7.
               
               Kontroles sistēmas un darbību koordinēšana
            
                  3.8.
               
               Pienākumu un pilnvaru nodošana kontroles iestādēm
            
                  3.9.
               
               Atbilstība darbības kritērijiem
            
                  3.10.
               
               Tā personāla apmācība, kas veic oficiālas kontroles
            
                  3.11.
               
               Dokumentētās procedūras
            
                  3.12.
               
               Darbības plāni neparedzētām situācijām
            
                  3.13.
               
               Sadarbības un savstarpējas palīdzības organizēšana
            
                  3.14.
               
               Valsts kontroles plānu labojumi
            
                  4.
               
               Vadlīnijas par vienotu integrētu daudzgadu valsts kontroles plānu formātu
            
                  4.1.
               
               Nosaukums
            
                  4.2.
               
               Kontaktvieta dalībvalstī
            
                  4.3.
               
               Plāna saturs
            
                  4.3.1.
               
               Vispārēji valsts stratēģiski mērķi
            
                  4.3.2.
               
               Kompetento iestāžu, valsts references laboratoriju un deleģēto kontroles iestāžu noteikšana
            
                  4.3.3.
               
               Kompetento iestāžu oficiālu kontroļu organizēšana un vadība
            
                  4.3.4.
               
               Plāni neparedzētām situācijām un savstarpēja palīdzība
            
                  4.3.5.
               
               Kompetento iestāžu revīzijas kārtība
            
                  4.3.6.
               
               Pasākumi, ar kuriem nodrošina atbilsmi Regulas (EK) Nr. 882/2004 darbības kritējiem
            
                  4.3.7.
               
               Valsts kontroles plānu pārskatīšana un labojumi
            
                  5.
               
               Vadlīnijas par vienotu integrētu daudzgadu valsts kontroles plānu darbības jomu
            1.   PAMATNOSTĀDŅU MĒRĶIS
      Šīs pamatnostādnes domātas, lai palīdzētu dalībvalstīm izstrādāt vienotu, integrētu daudzgadu valsts kontroles plānu, kas paredzēts Regulas (EK) Nr. 882/2004 41. pantā (“valsts kontroles plāns”). Tajās ir noteiktas vadlīnijas par valsts kontroles plāniem izvirzāmajām prasībām, ņemot vērā šīs regulas 42. panta 2. punktu.
      2.   DEFINĪCIJAS
      2.1.   Šajās pamatnostādnēs piemērotas definīcijas, kas noteiktas Regulas (EK) Nr. 178/2002 2. un 3. pantā, Regulas (EK) Nr. 882/2004 2. pantā un citos saistītos Kopienas tiesību aktos.
      Sevišķi jāmin šādas minētajās regulās noteiktās definīcijas:
      
                  a)
               
               
                  “pārtikas aprites tiesību akti” ir normatīvi un administratīvi akti, kas Kopienas vai valsts līmenī reglamentē pārtiku vispār, un jo īpaši pārtikas nekaitīgumu; tie attiecas uz jebkuru pārtikas – kā arī barības, ko ražo produktīviem dzīvniekiem vai ko izbaro šādiem dzīvniekiem – ražošanas, pārstrādes un izplatīšanas posmu (Regulas (EK) Nr. 178/2002 3. panta 1. punkts);
               
            
                  b)
               
               
                  “barības aprites tiesību akti” ir normatīvi un administratīvi akti, kas Kopienas vai valsts līmenī reglamentē barību vispār, un jo īpaši barības nekaitīgumu; tie attiecas uz jebkuru barības ražošanas, pārstrādes un izplatīšanas posmu un barības izmantošanu (Regulas (EK) Nr. 882/2004 2. panta otrās daļas 3. punkts);
               
            
                  c)
               
               
                  “oficiāla kontrole” ir jebkura kontroles forma, ko kompetentā iestāde vai Kopiena veic, lai pārbaudītu atbilsmi pārtikas aprites un barības aprites tiesību aktiem, dzīvnieku veselības un dzīvnieku labturības noteikumiem (Regulas (EK) Nr. 882/2004 2. panta otrās daļas 1. punkts);
               
            
                  d)
               
               
                  “kompetentā iestāde” ir dalībvalsts centrālā iestāde, kas atbild par oficiālu kontroļu organizēšanu, vai jebkura cita iestāde, kurai šādas pilnvaras ir piešķirtas; attiecīgos gadījumos tā arī iekļauj atbilstošu trešās valsts iestādi (Regulas (EK) Nr. 882/2004 2. panta otrās daļas 4. punkts).
                  Attiecībā uz augu veselību “kompetentā iestāde” iekļauj “vienu iestādi”, kas minēta Direktīvas 2000/29/EK 1. panta 4. punktā, un “atbildīgās valsts iestādes”, kas minētas šīs direktīvas 2. panta 1. punkta g) apakšpunktā.
                  Attiecībā uz Padomes Regulā (EEK) Nr. 2092/91 (1) iekļauto lauksaimniecības produktu bioloģisku ražošanu “kompetentā iestāde” ir arī “iestāde”, kas pieņem Regulas (EEK) Nr. 2092/91 8. panta 2. punktā noteiktus paziņojumus, un iestāde, kas apstiprina un uzrauga privātas organizācijas, ko nosaka šīs Regulas 9. panta 4. punkts;
               
            
                  e)
               
               
                  “kontroles iestāde” ir neatkarīga trešā persona, kurai kompetentā iestāde ir deleģējusi noteiktas kontroles funkcijas (Regulas (EK) Nr. 882/2004 2. panta otrās daļas 5. punkts).
                  Attiecībā uz augu veselību “kontroles iestāde” ir arī “juridiskas personas” ar deleģētām funkcijām, kas minētas Direktīvas 2000/29/EK 2. panta 1. punkta g) apakšpunktā.
                  Attiecībā uz Padomes Regulā (EEK) Nr. 2092/91 iekļauto lauksaimniecības produktu bioloģisku ražošanu “kontroles iestāde” ir “apstiprinātas privātas organizācijas”, kas minētas Regulas (EEK) Nr. 2029/91 9. pantā;
               
            
                  f)
               
               
                  “kontroles plāns” ir kompetentās iestādes izstrādāts apraksts ar vispārēju informāciju par savas valsts kontroles sistēmas struktūru un organizāciju (Regulas (EK) Nr. 882/2004 2. panta otrās daļas 20. punkts);
               
            
                  g)
               
               
                  “risks” ir apdraudējuma rezultātā radušās negatīvas ietekmes uz veselību varbūtība un minētās ietekmes nopietnība (Regulas (EK) Nr. 178/2002 3. panta 9. punkts).
                  Attiecībā uz augu veselību “risks” ir jāinterpretē atbilstīgi Direktīvai 2000/29/EK.
               
            2.2.   Papildus 2.1. punktā minētajām definīcijām šajās pamatnostādnēs lietotas vēl šādas definīcijas:
      
                  a)
               
               
                  “koordinēšana” ir jebkura darbība/visas darbības, kas veiktas, lai kompetentās iestādes saskaņoti un vienoti plānotu un veiktu oficiālas kontroles, lai sasniegtu kopēju(-us) mērķi(-us) – efektīvi īstenotu valsts kontroles plānu un Kopienas tiesību aktus;
               
            
                  b)
               
               
                  “ražošanas ķēde” ir visa ražošanas ķēde, kas iekļauj visus “ražošanas, pārstrādes un izplatīšanas posmus” atbilstīgi Regulas (EK) Nr. 178/2002 3. panta 16. punktam, tostarp attiecīgos gadījumos visus ar dzīvnieku un augu ražošanu saistītus nepārtikas ķēdes posmus;
               
            
                  c)
               
               
                  “ražošanas posms” ir visi patēriņa preču ražošanas ķēdes posmi, tostarp imports, no primārās ražošanas, to ieskaitot, līdz to pārstrādei, izgatavošanai, uzglabāšanai, pārvadāšanai, izplatīšanai, pārdošanai vai piegādei galīgajam patērētājam, to visu ieskaitot;
               
            
                  d)
               
               
                  “nozare” ir noteiktas patēriņa preces vai patēriņu preču grupas pilna ražošanas ķēde, kas var iekļaut vienas kompetentās iestādes vai vairāku kompetento iestāžu darbības.
               
            3.   VADLĪNIJAS PAR JURIDISKAJĀM PRASĪBĀM VALSTS KONTROLES PLĀNIEM
      Piezīme par atsaucēm uz Kopienas tiesību aktiem
      Šajās pamatnostādnēs atsauce uz Kopienas tiesību aktiem, ja vien nav norādīts pretēji, ir atsauce uz tiesību akta pēdējiem grozījumiem.
      3.1.   VALSTS KONTROLES PLĀNI
      3.1.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 41. pants nosaka:
      
         “Lai nodrošinātu Regulas (EK) Nr. 178/2002, dzīvnieku veselības un dzīvnieku labturības noteikumu 17. panta 2. punkta un šīs regulas 45. panta īstenošanu, visas dalībvalstis sagatavo vienotu integrētu daudzgadu valsts kontroles plānu.”
      
      Direktīvas 2000/29/EK 27.a pants nosaka:
      
         “Šajā direktīvā un neskarot tās 21. pantu Eiropas Parlamenta un Padomes 2004. gada 29. aprīļa Regulas (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, attiecīgajos gadījumos piemēro 41.–46. pantu.”
      
      3.1.2.   PRASĪBU VADLĪNIJAS/DEFINĪCIJAS
      3.1.2.1.   Valsts kontroles plānu darbības joma
      Valsts kontroles plāniem jāaptver visa Regulas (EK) Nr. 882/2004 juridiskās darbības sfēra, tostarp augu veselība, ciktāl to nodrošina Direktīvas 2000/29/EK 27.a pants. Jāatzīmē, ka attiecībā un pārtikas aprites un barības aprites tiesību aktiem un dzīvnieku veselības un dzīvnieku labturības tiesību aktiem valsts kontroles plānos jāiekļauj visas oficiālās kontroles saistībā ar visiem atbilstošajiem Kopienas tiesību aktiem – ne tikai tiem tiesību aktiem, kas attiecas uz pārtikas un barības higiēnu un drošību.
      Tāpēc attiecībā uz pārtikas un barības oficiālām kontrolēm valsts kontroles plānos jāiekļauj visi pārtikas aprites un barības aprites tiesību akti, tostarp, piemēram, pārtikas un barības higiēna, materiāli saskarē ar pārtiku, ģenētiski modificēti organismi (ĢMO), radiācija (2), pārtikas aprites un barības aprites tiesību aktu kvalitātes un sastāva prasības, marķēšana, uzturvērtības aspekti, bioloģiskā lauksaimniecība, lauksaimniecības produkti un pārtikas produkti kā garantētas tradicionālas īpatnības (3) un lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzība (4). Attiecībā uz dzīvnieku veselību ir jāiekļauj arī visas slimības un jautājumi, ko regulē Kopienas tiesību akti.
      Valsts kontroles plānos jāiekļauj visi saistītie izstrādājumi: pārtika, barība un gan dzīvnieku, gan nedzīvnieku izcelsmes nepārtikas izstrādājumi, tostarp dzīvnieku izcelsmes produkti un visi ražošanas posmi (tostarp attiecīgi importēšana, primārā ražošana, apstrāde, izgatavošana – līdz pat to uzglabāšanai, pārvadāšanai, izplatīšanai un pārdošanai vai piegādei galīgajiem patērētājam, to ieskaitot). Attiecībā uz augu veselību valsts kontroles plānos ir jāiekļauj visas pārbaudes, kas nepieciešamas atbilstīgi Direktīvai 2000/29/EK.
      Sīkākai informācijai par valsts kontroles plānu darbības jomu sk. 5. iedaļu.
      3.1.2.2.   Piemērošana augu veselībai
      Direktīvas 2000/29/EK 27.a pants nosaka, ka Regulas (EK) Nr. 882/2004 41.–46. pantu piemēro augu veselībai. Tomēr informācija, kas ir nepieciešama atbilstīgi šās regulas 42. panta 2. punkta f)–k) apakšpunktam, atsaucas uz regulas noteikumiem, kurus nepiemēro augu veselībai.
      Tāpat arī jāatzīmē, ka atbilstīgi Regulas (EK) Nr. 882/2004 42. panta 2. punkta f), h), i) un k) apakšpunktam Direktīvā 2000/29/EK ir atbilstīgi vai līdzvērtīgi noteikumi attiecībā uz augu veselību. Lūdzam atsaukties uz:
      
                  —
               
               
                  42. panta 2. punkta f) apakšpunktu – uzdevumu deleģēšana kontroles iestādēm, kam vadlīnijas ir noteiktas šo pamatnostādņu 3.8. iedaļā;
               
            
                  —
               
               
                  42. panta 2. punkta h) apakšpunktu – tā personāla apmācība, kas veic oficiālās kontroles, kurām vadlīnijas ir noteiktas šo pamatnostādņu 3.10. iedaļā;
               
            
                  —
               
               
                  42. panta 2. punkta i) apakšpunktu – dokumentētas procedūras, kam vadlīnijas ir noteiktas šo pamatnostādņu 3.11. iedaļā;
               
            
                  —
               
               
                  42. panta 2. punkta k) apakšpunktu – sadarbības un abpusējas palīdzības organizēšana, kam vadlīnijas ir noteiktas šo pamatnostādņu 3.13. iedaļā;
               
            Informācija par pasākumiem, ar kuriem panāk atbilsmi šiem jautājumiem attiecībā uz Direktīvu 2000/29/EK, ir jāiekļauj valsts kontroles plānos.
      Šajās pamatnostādnēs par 42. panta 2. punkta c), d) un e) apakšpunkta prasībām ir iekļautas papildu atsauces uz Regulas (EK) Nr. 882/2004 noteikumiem, kurus piemēro augu veselībai. Pievēršoties šīm prasībām, šie minēto pamatnostādņu aspekti nav jāpiemēro augu veselībai. Piemēram, 3.6. iedaļas pamatnostādnēs atbilstīgi Regulas (EK) Nr. 882/2004 4. panta 6. punktam ir atsauces uz kompetento iestāžu revīzijām, ko nepiemēro augu veselībai. Tomēr, ja dalībvalstis veic šādas revīzijas vai piemēro citus pamatnostādņu noteikumus par oficiālām kontrolēm attiecībā uz augu veselību, tās var brīvprātīgi sniegt šo informāciju, raksturojot to savā augu veselības kontroles sistēmā.
      3.1.2.3.   Vienoti integrēti daudzgadu valsts kontroles plāni
      Regulas (EK) Nr. 882/2004 41. pants nosaka, ka visas dalībvalstis sagatavo vienotu integrētu daudzgadu valsts kontroles plānu. Visām kompetentajām iestādēm jāpiemēro savi valsts kontroles plāni oficiālām kontrolēm visos līmeņos (valsts, reģionālā un vietējā), ņemot vērā valsts kārtību attiecībā uz oficiālām kontrolēm.
      Dalībvalstīm ar decentralizētu vadību valsts kontroles plānā ir jānorāda, kā tiek nodrošināta koordinācija starp dažādām administrācijām, lai nonāktu līdz vienotam integrētam valsts kontroles plānam.
      Ja vienkārši sastāda atsevišķas kompetentas iestādes vai nozaru plānus, kuros neintegrē oficiālas kontroles un nesaskaņo tās kompetentās iestādēs un nozarēs, tad ar to netiek izpildīta vienota integrēta daudzgadu valsts kontroles plāna prasība.
      Kompetentās iestādes iepazīstas ar atbilstīgām sistēmām, kas paredzētas ar valsts kontroles plāniem saistītu darbību integrētai plānošanai, izstrādei un koordinēšanai. Šajā procesā jāiekļauj vienotas valsts kontroles plānu nosūtīšanas kārtība Komisijai un vienotu kontaktvietu noteikšana dalībvalstī saziņai par valsts kontroles plānu.
      Sagatavojot vienotu valsts kontroles plānu, dalībvalstīm jānodrošina, lai plāna īstenošanas laikā tiktu apkopoti pierādījumi par atbilsmi, kurus glabā un dara pieejamus jebkurai iestādei, kas iesaistīta revīziju veikšanā, un pēc Komisijas pieprasījuma varētu novērtēt to īstenošanu. Par šādiem pierādījumiem uzskata oficiālu kontroļu rakstiskas procedūras, dokumentāciju un reģistrus.
      3.1.2.4.   Periodiskums (plānošanas cikla ilgums)
      Dalībvalstis nosaka valsts kontroles plāna spēkā esības/darbības ilgumu, ko var saskaņot ar citām valsts plānošanas darbībām, piemēram, budžeta ciklu. Valsts kontroles plānos īsi paskaidro izvēlētā perioda izvēles iemeslus.
      Tiek ierosināts, ka, lai valsts kontroles plānu uzskatītu par daudzgadēju, tam ir jāaptver vismaz trīs gadi. Tā kā mainīgā vidē nav viegli plānot uz priekšu, tika ierosināts, ka vienota plānošanas cikla periods nedrīkst pārsniegt piecus gadus.
      Neskaidrības un ierobežojumi nosaka oficiālu kontroļu, kuras var veikt katrā plāna gadā, detalizācijas līmeni. Sevišķi oficiālu kontroļu darbības mērķus/uzdevumus var noteikt provizoriski valsts kontroles plānu pēdējiem gadiem un, sagatavojot gada pārskatu atbilstīgi Regulas (EK) Nr. 882/2004 44. panta 1. punktam, laika gaitā atjaunināt. Šai sakarā, lūdzu, ievērojiet noteikumus par valsts kontroles plāna labojumiem vai grozīšanu atbilstīgi šīs regulas 42. panta 3. punktam.
      3.2.   VISPĀRĒJAS PRASĪBAS VALSTS KONTROLES PLĀNIEM
      3.2.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkts nosaka:
      
         “Visos daudzgadu valsts kontroles plānos iekļauj vispārēju informāciju par pārtikas un barības kontroles un dzīvnieku veselības un dzīvnieku labturības kontroles sistēmu struktūru un organizāciju attiecīgajā dalībvalstīs, jo īpaši par (…).”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.2.2.   PRASĪBAS VADLĪNIJAS/DEFINĪCIJA
      Valsts kontroles plānos ir jāiekļauj vispārēja informācija par dalībvalstu oficiālo kontroļu sistēmu struktūru un organizāciju, kas attiecas uz visām nozarēm un visiem barības un pārtikas ražošanas ķēdes posmiem, dzīvnieku veselību, dzīvnieku labturību un atbilstīgi Direktīvas 2000/29/EK 27.a pantam uz augu veselību. Kaut arī paši valsts kontroles plāni ir vispārēji, tajos ir jāiekļauj informācija par specifiskiem jautājumiem, kuri ir paredzēti Regulas (EK) Nr. 882/2004 42. panta 2. punkta a)–k) apakšpunktā. Vadlīnijas par šiem specifiskajiem jautājumiem ir atrodamas šo pamatnostādņu 3.3.–3.13. iedaļā. Turklāt šo pamatnostādņu 3.14. iedaļā ir vadlīnijas par valsts kontroles plānu labojumiem.
      Ar valsts kontroles plāniem neaizvieto specifiskus kontroles plānus, kurus paredz citi saistīti Kopienas tiesību akti. Tomēr valsts kontroles plānos ir jāintegrē šādu specifisku kontroles plānu plānošana un īstenošana vispārējos valsts kontroles plānos. Oficiālo kontroļu sistēmas struktūras un organizācijas vispārējs apraksts katrā no specifiskajām jomām ir jāiekļauj valsts kontroles plānos, un aprakstā var atsaukties uz specifiskiem kontroles plāniem.
      3.3.   VALSTS KONTROLES PLĀNU STRATĒĢISKIE MĒRĶI
      3.3.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta a) apakšpunkts nosaka:
      
         “Plāna stratēģiskie mērķi un kā kontroļu prioritāšu noteikšana un resursu sadale atspoguļo šos mērķus.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.3.2.   PRASĪBAS VADLĪNIJAS/DEFINĪCIJA
      Ņemot vērā, ka Regulas (EK) Nr. 882/2004 galvenais mērķis ir nodrošināt to barības aprites un pārtikas aprites tiesību aktu un noteikumu īstenošanu, kurus piemēro dzīvnieku veselībai, dzīvnieku labturībai un augu veselībai atbilstīgi Direktīvas 2000/29/EK 27.a pantam, kā arī dalībvalstīm ir jāīsteno Kopienas tiesību akti, jāizvirza atbilstīgi mērķi un stratēģijas šā mērķa sasniegšanai. Šiem mērķiem un stratēģijai ir jāveido vienota daudzgadu valsts kontroles plāna pamats, un tiem ir arī jābūt īsi izklāstītiem šajā plānā.
      Dalībvalstu pieņemtā stratēģija var iekļaut oficiālu kontroļu koncentrāciju vai prioritāšu noteikšanu, vai resursu sadali noteiktām darbībām vai noteiktos ražošanas ķēdes posmos. Ja tā notiek, šāda koncentrācija vai prioritātes un to pamatojums ir jānorāda valsts kontroles plānā.
      3.4.   RISKA KATEGORIZĀCIJA
      3.4.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta b) apakšpunkts nosaka:
      
         “Saistītu darbību riska kategorizācija.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.4.2.   PRASĪBAS VADLĪNIJAS/DEFINĪCIJA
      Ņemot vērā, ka attiecībā uz barības aprites un pārtikas aprites tiesību aktiem un dzīvnieku veselību un dzīvnieku labturību Regulas (EK) Nr. 882/2004 3. panta 1. punktā ir noteiktas oficiālas kontroles, kas jāveic pietiekami bieži atbilstīgi esošajai riska pakāpei, valsts kontroles plānos jānorāda riska kategorija, ja vien tāda ir, kas paredzēta dažādām darbībām, kurām tiek veiktas oficiālas kontroles.
      Jāatzīmē, ka Regulas (EK) Nr. 882/2004 3. panta 1. punktu nepiemēro augu veselībai. Tomēr, ja saskaņā ar Direktīvu 2000/29/EK dalībvalsts piešķir riska kategoriju oficiālu kontroļu izpildei, valsts kontroles plānā šādiem mērķiem ir jābūt iekļautam piemērotās riska kategorijas aprakstam.
      Dalībvalsts izmantotās riska kategorizācijas procesa īsu aprakstu valsts kontroles plānā var iekļaut pēc vēlēšanās. Šāda informācija nākotnē var sekmēt pamatnostādņu par prioritāšu, kas saistītas ar risku, noteikšanas un visefektīvāko oficiālu kontroles procedūru izstrādi atbilstīgi Regulas (EK) Nr. 882/2004 43. panta 1. punkta b) apakšpunktam.
      3.5.   KOMPETENTO IESTĀŽU NOTEIKŠANA
      3.5.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta c) apakšpunkts nosaka:
      
         “Kompetento iestāžu un to uzdevumu noteikšana valsts, reģionālā un vietējā līmenī, kā arī šīm iestādēm pieejamo resursu noteikšana.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.5.2.   PRASĪBAS VADLĪNIJAS/DEFINĪCIJA
      Valsts kontroles plānos ir jābūt iekļautam kompetento iestāžu struktūras un uzdevumu vispusīgam apskatam.
      Valsts kontroles plānos ir:
      
                  a)
               
               
                  jānorāda organizācijas vai attiecīgos gadījumos organizāciju kategorijas, kas ir noteiktas par oficiālām kontrolēm atbildīgām kompetentām iestādēm; ir jānorāda visas kompetentās iestādes vai attiecīgajā gadījumā kompetentās iestādes kategorija visos līmeņos (valsts, reģionālā un vietējā līmenī), tāpat arī visas kontroles iestādes, kurām ir deleģēti noteikti ar augu veselību saistīti oficiāli kontroles uzdevumi;
               
            
                  b)
               
               
                  jāraksturo oficiālās kontroles uzdevumu un atbildības jomu sadale visā pārtikas un barības ražošanas ķēdē un dzīvnieku veselībai, dzīvnieku labturībai un augu veselībai;
               
            
                  c)
               
               
                  jānorāda kompetentajām iestādēm pieejamie resursi (sk. vadlīnijas šās iedaļas ceturtajā punktā);
               
            
                  d)
               
               
                  jāuzskaita visas valsts references laboratorijas, kas noteiktas atbilstīgi Regulas (EK) Nr. 882/2004 33. panta 1. punktam, jomas, kurām tās ir noteiktas kā atbildīgas, un par laboratoriju atbildīgā kompetentā iestāde.
               
            Pamatnostādņu a)–d) punktā minēto informāciju var ilustrēt kompetento iestāžu integrētas valsts līmeņa struktūrshēmu (organigrammu) veidā, kā arī to attiecīgos uzdevumus un atbildības jomas.
      Kompetentajām iestādēm pieejamo resursu aprakstā jāiekļauj cilvēkresursi un atbalsta iekārtas un pakalpojumi, piemēram, speciālistu IT sistēmas un, ja tiek izmantotas, laboratorijas, diagnostikas, pētniecības un apmācību iekārtas un pakalpojumi. Cilvēkresursi ir jāraksturo, ņemot vērā apstiprinātus pilnas slodzes vai “pilnas slodzes ekvivalenta” amatus. Pieejamās iekārtas un pakalpojumi ir jāuzskaita, ņemot vērā pakalpojuma līmeni, laboratorijas jaudu un analītisku darbību diapazonu, kā arī nepieciešamības gadījumā var sniegt ziņas valsts vai reģionālā līmenī par to kompetento iestāžu skaitu, kas izmanto šīs iekārtas.
      Plānā nav noteikti jāiekļauj to oficiālo laboratoriju pilnīgs saraksts, kuras analizē oficiālu kontroļu laikā ņemtus paraugus, bet šāds saraksts jāuztur kompetentajai iestādei un jānodrošina tā pieejamība Kopienas revīziju un pārbaužu gadījumā.
      Izpildot šo prasību, dalībvalstīm sarakstā ir jāiekļauj organizācijas, kas ir līdzvērtīgas kompetentajām iestādēm, atbilstīgi Direktīvas 2000/29/EK 1. panta 4. punktam un 2. panta 1. punkta g) apakšpunktam un Regulas (EEK) Nr. 2092/91 8. panta 2. punktam.
      3.6.   VISPĀRĒJA ORGANIZĀCIJA UN VADĪBA
      3.6.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta d) apakšpunkts nosaka:
      
         “Oficiālu kontroļu vispārēja organizācija un vadība valsts, reģionālā un vietējā līmenī, tostarp oficiālu kontroļu atsevišķos uzņēmumos.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.6.2.   PRASĪBAS VADLĪNIJAS/DEFINĪCIJA
      Regulas (EK) Nr. 882/2004 42. panta 2. punkta d) apakšpunkts nosaka, ka valsts kontroles plānā jāiekļauj vispārējs ikvienas tās organizācijas uzbūves un struktūras apraksts, kas noteikta kā kompetentā iestāde visos līmeņos, attiecīgos gadījumos ņemot vērā Regulas (EK) Nr. 882/2004 specifiskās prasības. Ja kompetento iestāžu organizācija un struktūra principā ir tāda pati, tās pašas kategorijas kompetentā iestāde reģionālā un/vai vietējā līmenī var iesniegt vispārēju aprakstu. Valsts kontroles plānā ir jāraksturo, kā oficiālās kontroles, tostarp importa kontroles, ir organizētas un vadītas valsts, reģionālā un vietējā līmenī.
      Lai pabeigtu valsts kontroles plānu, oficiālu kontroļu organizēšanas un vadības aprakstus var ievietot zem virsrakstiem – pārtikas aprites un barības aprites tiesību akti, dzīvnieku veselības, dzīvnieku labturības un augu veselības tiesību akti.
      3.6.2.1.   Valsts kontroles plānos jāiekļauj:
      
                  a)
               
               
                  vispārējs kompetentās iestādes organizācijas apraksts;
               
            
                  b)
               
               
                  vispārējs hierarhijas un ziņojumu kārtības apraksts gan kompetentajās iestādēs, gan starp tām, gan ar kontroles iestādēm;
               
            
                  c)
               
               
                  vispārējs pārbaudes kārtības apraksts, lai nodrošinātu oficiālu kontroļu kvalitāti, objektivitāti, atbilstību un efektivitāti visos līmeņos kompetentās iestādēs un to starpā, tostarp starp visām reģionālām un/vai vietējām iestādēm atbilstīgi Regulas (EK) Nr. 882/2004 4. panta 4. punktam;
               
            
                  d)
               
               
                  attiecībā uz augu veselību vispārējs to juridisko un administratīvo pilnvaru apraksts, kas ir piešķirtas kompetentajām iestādēm piemērojamo tiesību aktu īstenošanai (citām jomām uz šo jautājumu attiecas 3.9. iedaļa);
               
            
                  e)
               
               
                  vispārējs to laboratoriju apraksts, kurās veic oficiālu kontroļu laikā paņemto paraugu analīzes, noteikšanas procedūras un kārtības, lai nodrošinātu, ka šādas laboratorijas atbilstu un darbotos saskaņā ar Eiropas standartiem, kas minēti Regulas (EK) Nr. 882/2004 12. panta 2. punktā;
               
            
                  f)
               
               
                  vispārējs kārtības apraksts, lai nodrošinātu, ka valsts references laboratorijas, kas noteiktas atbilstīgi Regulas (EK) Nr. 882/2004 33. panta 1. punktam, atbilstu un darbotos atbilstīgi šīs regulas 33. panta prasībām.
               
            Lai nodrošinātu oficiālu kontroļu efektivitāti un piemērotību atbilstīgi Regulas (EK) Nr. 882/2004 4. panta 6. punktam, valsts kontroles plānā ir jāraksturo, kā kompetento iestāžu revīzijas tiks organizētas un vadītas valsts, reģionālā un vietējā līmenī.
      3.6.2.2.   Valsts kontroles plānā ir jāiekļauj pieņemtās kārtības apraksts:
      
                  a)
               
               
                  attiecībā uz kompetento iestāžu iekšējām vai ārējām revīzijām;
               
            
                  b)
               
               
                  lai nodrošinātu, ka kompetentās iestādes veic atbilstošus pasākumus, ņemot vērā a) punktā minēto revīziju rezultātus;
               
            
                  c)
               
               
                  lai nodrošinātu, ka a) punktā minētās revīzijas ir rūpīgi un neatkarīgi pārbaudītas un tās veic pārredzamā veidā.
               
            Šajā kārtībā ir jāņem vērā Komisijas Lēmumā 2006/677/EK noteiktās pamatnostādnes par revīziju veikšanas kritērijiem.
      3.7.   KONTROLES SISTĒMU UN DARBĪBU KOORDINĒŠANA
      3.7.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta e) apakšpunkts nosaka:
      
         “Dažādām nozarēm piemērojamās kontroles sistēmas un to kompetento iestāžu dažādu pakalpojumu saskaņošana, kas ir atbildīgas par oficiālām kontrolēm šajās nozarēs.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.7.2.   PRASĪBAS VADLĪNIJAS/DEFINĪCIJA
      3.7.2.1.   Oficiālo kontroļu organizēšana
      3.7.2.1.1.   Organizējot oficiālas kontroles sistēmas, ir jāņem vērā:
      
                  a)
               
               
                  nepieciešamība noteikt oficiālas kontroles veidu, biežumu, laiku un vietu, lai nodrošinātu maksimālu atbilsmi pārtikas aprites un barības aprites tiesību aktiem, dzīvnieku veselības, dzīvnieku labturības un augu veselības tiesību aktiem;
               
            
                  b)
               
               
                  prioritāšu noteikšanas loma, nosakot līdzsvaru starp uzdevumiem un resursiem;
               
            
                  c)
               
               
                  specifiski valsts kontroles plāni vai programmas, kurus paredz Kopienas tiesību akti;
               
            
                  d)
               
               
                  visi specifiskie valsts slimības kontroles vai apkarošanas plāni;
               
            
                  e)
               
               
                  visas saistītās riska kategorijas.
               
            3.7.2.1.2.   Valsts kontroles plānā ir jāraksturo:
      
                  a)
               
               
                  dažādām nozarēm piemērojamas oficiālās kontroles sistēmas, jo īpaši:
                  
                              i)
                           
                           
                              izmantojamās oficiālās kontroles metodes un metodika, piemēram, uzraudzība, pārraudzība, pārbaude, revīzija, apskate, paraugu ņemšana un analīze, ņemot vērā Regulas (EK) Nr. 882/2004 10. un 11. pantu, un kur un kad šādas oficiālās kontroles metodes un metodikas tiek izmantotas;
                           
                        
                              ii)
                           
                           
                              biežums vai attiecīgos gadījumos oficiālo kontroļu biežuma un veida noteikšanas kritēriji;
                           
                        
                              iii)
                           
                           
                              oficiālo kontroļu pakāpe un izmantošana visu veidu pārtikas un barības, dzīvnieku un dzīvnieku izcelsmes produktu importam;
                           
                        
            
                  b)
               
               
                  kā 3.4.1. iedaļā minētās riska kategorijas tiek efektīvi piemērotas mērķa oficiālām kontrolēm;
               
            
                  c)
               
               
                  kā oficiālo kontroļu kārtība horizontāli piemērojamiem Kopienas tiesību aktiem un specifiski kontroles plāni, kas minēti 3.2.2. iedaļā, ir integrējami oficiālās kontrolēs, kuras ir piemērojamas katrai attiecīgai nozarei vai apakšnozarei; ja ir iekļauta vairāk nekā viena nozare vai apakšnozare, atbilstošas “saites” ir jānosaka starp dažādām nozarēm vai apakšnozarēm.
               
            3.7.2.2.   Saskaņošana un sadarbība
      Ir jābūt kārtībai, ar kuru nodrošina darbību un sadarbības efektīvu saskaņošanu kompetentās iestādēs un starp tām, jo īpaši saistībā ar jautājumiem, kas ietver kopīgu rīcību vai sadarbību starp dažādiem pakalpojumiem kompetentā iestādē vai starp dažādām kompetentām iestādēm. Šai kārtībai ir arī jāsekmē oficiālo kontroļu kvalitātes, objektivitātes, atbilstības un efektivitātes nodrošināšana. Sevišķi ir jāsniedz informācija par vispārīgiem pasākumiem kontaktu nodrošināšanai starp dažādām kompetentām iestādēm, kas atbildīgas par dažādām apakšnozarēm vai dažādiem ražošanas ķēdes posmiem, un par kārtību, ar kuru nodrošina efektīvu sadarbību, ja atbildība tiek uzticēta vai dalīta kopā ar reģionālām un/vai vietējām kompetentām iestādēm.
      Valsts kontroles plānos ir jāraksturo:
      
                  a)
               
               
                  kārtība, ar kuru nodrošina efektīvu sadarbību un darbību saskaņošanu kompetentā iestādē, starp divām vai vairākām kompetentām iestādēm, kas iekļautas tajā pašā nozarē, un jo īpaši, ja dalībvalsts oficiālu kontroļu veikšanu uztic iestādei, kas nav centrālā kompetentā iestāde no saistītām centrālām, reģionālām un vietējām iestādēm atbilstīgi Regulas (EK) Nr. 882/2004 4. panta 3. punktam un 5. pantam un Direktīvas 2000/29/EK 2. panta 1. punkta g) apakšpunktam; piemēram, oficiāla kārtība pasākumu saskaņošanai un oficiālu kontroļu atbilstības nodrošināšanai, piemēram, sanāksmes, apvienotās komitejas un koordinēšanas grupas un kopīgas kārtības vai rīcības prasības;
               
            
                  b)
               
               
                  oficiālās kontrolēs iekļautā personāla apmācības, piemēram, tehniskās iemaņas, kontroles pakalpojumu pārraudzība, kvalitātes vadība un pārbaude pēc vajadzības;
               
            
                  c)
               
               
                  pieejas dalīšana laboratorijas un diagnostikas iekārtām pēc vajadzības;
               
            
                  d)
               
               
                  vadība un kopīgu valsts datubāzu izmantošana pēc vajadzības;
               
            
                  e)
               
               
                  jomas, kur saskaņošana un saziņa starp kompetentām iestādēm ir nozīmīga, tostarp:
                  
                              i)
                           
                           
                              izstrādātie pasākumi, lai nodrošinātu šādas darbības efektīvu izmantošanu, tātad te nav novērojams oficiālu kontroļu pārtraukums;
                           
                        
                              ii)
                           
                           
                              kā notiek nepieciešamās informācijas apmaiņa starp kompetentām iestādēm, lai nodrošinātu oficiālu kontroļu nepārtrauktību un atbilstību un sekmētu izsekojamības sistēmu efektīvu darbību.
                           
                        
            3.8.   PIENĀKUMU UN PILNVARU NODOŠANA KONTROLES IESTĀDĒM
      3.8.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta f) apakšpunkts nosaka:
      
         “Attiecīgā gadījumā uzdevumu deleģēšana kontroles iestādēm.”
      
      Direktīvas 2000/29/EK 27.a pants nosaka, ka šo Regulas (EK) Nr. 882/2004 noteikumu piemēro arī augu veselībai attiecībā uz atbildīgām oficiālām iestādēm, kas noteiktas atbilstīgi šīs Direktīvas 2. panta 1. punkta g) apakšpunktam.
      3.8.2.   PRASĪBAS VADLĪNIJAS/DEFINĪCIJA
      Attiecīgos gadījumos valsts kontroles plānos ir:
      
                  a)
               
               
                  jānorāda kompetentās iestādes, kas deleģē oficiālo kontroļu uzdevumus kontroles iestādēm;
               
            
                  b)
               
               
                  jāuzskaita specifiski uzdevumi, kuri deleģēti visām pārbaudes iestāžu kategorijām;
               
            
                  c)
               
               
                  jāraksturo izstrādātā kārtība, lai nodrošinātu, ka deleģētās kompetentās iestādes un kontroles iestādes attiecīgi ievēro:
                  
                              i)
                           
                           
                              Regulas (EK) Nr. 882/2004 5. panta 2. punkta b) apakšpunkta, c) apakšpunkta, d) apakšpunkta un f) apakšpunkta un 5. panta 3. punkta prasības;
                           
                        
                              ii)
                           
                           
                              Regulas (EK) Nr. 882/2004 II pielikuma II nodaļas 2. punkta prasības;
                           
                        
                              iii)
                           
                           
                              Direktīvas 2000/29/EK 2. panta 1. punkta g) apakšpunkta prasības attiecībā uz augu veselību;
                           
                        
                              iv)
                           
                           
                              Regulas (EEK) Nr. 2092/91 9. panta prasības attiecībā uz bioloģisko lauksaimniecību;
                           
                        
                              v)
                           
                           
                              Regulas (EK) Nr. 509/2006 15. panta prasības attiecībā uz lauksaimniecības produktiem un pārtikas produktiem kā garantētām tradicionālām īpatnībām;
                           
                        
                              vi)
                           
                           
                              Regulas (EK) Nr. 510/2006 11. panta prasības attiecībā uz lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību.
                           
                        
            Ja vieni un tie paši oficiālo kontroļu uzdevumi tiek deleģēti daudzām kontroles iestādēm, tad valsts kontroles plānā šādu uzdevumu deleģēšanu var raksturot, ņemot vērā kontroles iestādes kategoriju.
      Ja iepriekšminētais tiek veikts, saistītām kompetentām iestādēm ir jāglabā to kontroles iestāžu visaptverošs un aktualizēts saraksts, kurām ir deleģēti oficiālo kontroļu uzdevumi, un jānodrošina šā saraksta pieejamība revīziju un pārbaužu gadījumā.
      3.9.   ATBILSTĪBA DARBĪBAS KRITĒRIJIEM
      3.9.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta g) apakšpunkts nosaka:
      
         “Metodes, kas nodrošina atbilsmi 4. panta 2. punkta darbības kritērijiem.”
      
      3.9.2.   PRASĪBAS VADLĪNIJAS/DEFINĪCIJA
      Minēto prasību nepiemēro augu veselības oficiālām kontrolēm. Valsts kontroles plānos ir jāraksturo izmantotās metodes, ar kurām nodrošina, ka organizācijas, kas ir noteiktas par kompetentajām iestādēm, atbilstīgi īsteno Regulas (EK) Nr. 882/2004 4. panta 2. punkta prasības.
      Konkrēti valsts kontroles plānos ir jāraksturo izstrādātā kārtība, ar kuru nodrošina turpmāk izklāstīto attiecībā uz visām kompetentajām iestādēm:
      
                  a)
               
               
                  ka efektīvas un piemērotas oficiālas kontroles tiek veiktas visos dzīvnieku pārtikas, barības un augu ražošanas, pārstrādes un izplatīšanas un barības izmantošanas posmos atbilstīgi Regulas (EK) Nr. 882/2004 4. panta 2. punkta a) apakšpunktam;
               
            
                  b)
               
               
                  ka ir izstrādāti pasākumi, ar kuriem nodrošina, ka personāls, kas veic oficiālas kontroles, nav iesaistīts interešu konfliktā, kas varētu ietekmēt tā objektivitāti un neatkarību vai kompromitēt tā profesionālo spriedumu, un atrisināt visu veidu iespējamos interešu konfliktus, kas var rasties, atbilstīgi Regulas (EK) Nr. 882/2004 4. panta 2. punkta b) apakšpunktam;
               
            
                  c)
               
               
                  ka ir izstrādāti pasākumi, ar kuriem nodrošina, ja oficiālās kontroles veic ārštata darbinieki vai līgumpersonāls, tie ir tikpat neatkarīgi un atbildīgi kā pastāvīgais personāls, veicot savus oficiālās kontroles uzdevumus;
               
            
                  d)
               
               
                  ka visām kompetentām iestādēm ir vai ir pieejamas atbilstošas laboratorijas testēšanas iespējas un pietiekams skaits atbilstīgi kvalificēta un pieredzējuša personāla, lai varētu efektīvi veikt oficiālās kontroles un kontroles uzdevumus atbilstīgi Regulas (EK) Nr. 882/2004 4. panta 2. punkta c) apakšpunktam;
               
            
                  e)
               
               
                  ka visām kompetentām iestādēm ir attiecīgas un atbilstīgi uzturētas iekārtas un aprīkojums, lai nodrošinātu, ka personāls var efektīvi veikt oficiālas kontroles atbilstīgi Regulas (EK) Nr. 882/2004 4. panta 2. punkta d) apakšpunktam;
               
            
                  f)
               
               
                  ka ir atbilstošas juridiskās pilnvaras oficiālu kontroļu veikšanai atbilstīgi 4. panta 2. punkta e) apakšpunktam un ņemot vērā Regulas (EK) Nr. 882/2004 8. panta 2. punkta un 54. un 55. panta prasības, tostarp pilnvaras ienākt telpās, pārbaudīt dzīvniekus, augus, produktus, reģistrus vai citus dokumentus, ieskaitot datorsistēmas, ņemt paraugus un veikt attiecīgas darbības, kad rodas aizdomas vai tiek fiksēta neatbilstība, tostarp piemērot efektīvus, samērīgus un preventīvus sodus;
               
            
                  g)
               
               
                  ka ir izstrādāti plāni neparedzētām situācijām un kompetentās iestādes var izmantot šos plānus avārijas situācijās atbilstīgi Regulas (EK) Nr. 882/2004 4. panta 2. punkta f) apakšpunktam;
               
            
                  h)
               
               
                  ka pārtikas un barības nozares uzņēmējiem ir noteikti jāveic visas pārbaudes saskaņā ar Regulu (EK) Nr. 882/2004 un jāpalīdz kompetentās iestādes personālam veikt darbu atbilstīgi Regulas (EK) Nr. 882/2004 4. panta 2. punkta g) apakšpunktam.
               
            3.10.   TĀ PERSONĀLA APMĀCĪBA, KAS VEIC OFICIĀLAS KONTROLES
      3.10.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta h) apakšpunkts nosaka:
      
         “Tā personāla apmācība, kas veic 6. pantā minētās oficiālās kontroles.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumu piemēro arī augu veselībai attiecībā uz Direktīvas 2000/29/EK 2. panta 1. punkta i) apakšpunktu un Komisijas Direktīvas 98/22/EK (5) pielikuma 1. un 2. punktu.
      3.10.2.   PRASĪBAS VADLĪNIJAS/DEFINĪCIJA
      Attiecībā uz barības aprites un pārtikas aprites tiesību aktiem, dzīvnieku veselību un dzīvnieku labturību valsts kontroles plānos ir jābūt raksturotām izstrādātajām sistēmām vai kārtībai, lai nodrošinātu, ka personālu, kas veic oficiālas kontroles, apmāca vai tas ir apmācīts atbilstīgi Regulas (EK) Nr. 882/2004 6. pantam.
      Attiecībā uz visām nozarēm, tostarp augu veselību, valsts kontroles plānos ir arī jābūt raksturotai kārtībai, lai nodrošinātu, ka visam personālam, kas veic oficiālas kontroles, ir nepieciešamā kvalifikācija, apmācība un kompetence, lai efektīvi veiktu šādas kontroles.
      Attiecībā uz augu veselību valsts kontroles plānos jo īpaši ir jābūt raksturotam, kā ir ievērotas Direktīvas 2000/29/EK 2. panta 1. punkta i) apakšpunkta un Direktīvas 98/22/EK pielikuma 1. un 2. punkta prasības.
      Attiecībā uz visām nozarēm valsts kontroles plānos ir jānosaka izveidotās sistēmas vai kārtība, lai:
      
                  a)
               
               
                  noteiktu nepieciešamo apmācību personālam, kas veic oficiālas kontroles;
               
            
                  b)
               
               
                  nodrošinātu un izvērtētu šādu apmācību;
               
            
                  c)
               
               
                  dokumentētu šādu apmācību revīzijas mērķiem.
               
            Šādu kompetento iestāžu apmācību dokumentācijā ir arī jānorāda mācību priekšmeti un līmenis, apmācību dienu skaits un dalībnieku skaits. Šie pieraksti ir regulāri jāpapildina un jānodrošina to pieejamība revīziju un pārbaužu gadījumā.
      Oficiālās kontroles uzdevumu deleģēšanas kārtībai pārbaudes iestādēm ir jānodrošina, lai šādu pārbaudes iestāžu personāls būtu apguvis nepieciešamās iemaņas, tam būtu nepieciešamā kvalifikācija un kompetence efektīvai šo uzdevumu veikšanai (sk. arī 3.8.2. iedaļas vadlīnijas).
      3.11.   DOKUMENTĒTĀS PROCEDŪRAS
      3.11.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta i) apakšpunkts nosaka:
      
         “Dokumentētās procedūras, kas minētas 8. un 9. pantā.”
      
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumu piemēro arī augu veselībai attiecībā uz Direktīvas 98/22/EK pielikuma 1. punkta a) un b) apakšpunktu.
      3.11.2.   PRASĪBAS VADLĪNIJAS/DEFINĪCIJA
      Attiecībā uz pārtikas aprites un barības aprites tiesību aktiem un dzīvnieku veselību un dzīvnieku labturību valsts kontroles plānā ir jābūt raksturotām izstrādātām sistēmām vai kārtībai, lai nodrošinātu Regulas (EK) Nr. 882/2004 8. panta 1. punkta un 3. punkta prasību īstenošanu attiecībā uz dokumentētām procedūrām un šīs regulas 9. panta prasību īstenošanu attiecībā uz ziņojumiem par oficiālām kontrolēm.
      Attiecībā uz augu veselību valsts kontroles plānos jo īpaši ir jāraksturo izstrādātās sistēmas vai kārtība, lai nodrošinātu Direktīvas 98/22/EK pielikuma 1. punkta a) un b) apakšpunkta efektīvu īstenošanu.
      3.11.2.1.   Attiecībā uz visām nozarēm valsts kontroles plānos ir jābūt raksturotām izstrādātām sistēmām vai kārtībai, lai nodrošinātu, ka:
      
                  a)
               
               
                  saistītās dokumentētās procedūras ir viegli pieejamas:
                  
                              i)
                           
                           
                              visam personālam, kas veic oficiālas kontroles;
                           
                        
                              ii)
                           
                           
                              attiecīgām kompetentām iestādēm;
                           
                        
                              iii)
                           
                           
                              centrālajai kompetentajai iestādei;
                           
                        
                              iv)
                           
                           
                              visām iestādēm, kas ir iesaistītas revīziju veikšanā;
                           
                        
                              v)
                           
                           
                              Komisijai pēc pieprasījuma;
                           
                        
            
                  b)
               
               
                  dokumentētās procedūras tiek pārskatītas un atjauninātas atbilstošos laikposmos.
               
            Kompetentai iestādei ir pastāvīgi jāpapildina visaptverošs dokumentētu procedūru saraksts vai rādītājs un jānodrošina tā pieejamība revīziju un pārbaužu gadījumā.
      3.11.2.2.   Attiecībā uz visām nozarēm valsts kontroles plānos ir jābūt raksturotām izstrādātām sistēmām vai kārtībai, lai nodrošinātu oficiālu kontroļu veiktspējas un rezultātu fiksēšanu atbilstīgi Regulas (EK) Nr. 882/2004 9. panta 1. un 2. punktam, šāda reģistra aizpildīšana un lai nodrošinātu, ka šādi reģistri ir viegli pieejami:
      
                  a)
               
               
                  visam personālam, kas veic šīs oficiālās kontroles;
               
            
                  b)
               
               
                  attiecīgai kompetentajai iestādei;
               
            
                  c)
               
               
                  centrālajai kompetentajai iestādei;
               
            
                  d)
               
               
                  visām iestādēm, kas iesaistītas revīziju veikšanā;
               
            
                  e)
               
               
                  Komisijai pēc pieprasījuma.
               
            3.12.   DARBĪBAS PLĀNI NEPAREDZĒTĀM SITUĀCIJĀM
      3.12.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta j) apakšpunkts nosaka:
      
         “Plānu neparedzētām situācijām organizēšana un izmantošana attiecībā uz dzīvnieku vai ar pārtiku saistītu slimību gadījumiem, barības un pārtikas piesārņojuma starpgadījumiem un citiem cilvēka veselības apdraudējumiem.”
      
      3.12.2.   PRASĪBAS PAMATNOSTĀDNES/DEFINĪCIJA
      Minēto prasību nepiemēro augu veselības oficiālām kontrolēm.
      3.12.2.1.   Šī iedaļa tiek jo īpaši attiecināta uz plāniem neparedzētām situācijām, kas minēti Regulas (EK) Nr. 882/2004 4. panta 2. punkta f) apakšpunktā un 13. panta 1. punktā, bet ir arī jāatsaucas uz citiem plāniem neparedzētām situācijām, kas tiek pieprasīti saskaņā ar Kopienas tiesību aktiem, piemēram:
      
                  a)
               
               
                  Padomes 2001. gada 23. oktobra Direktīva 2001/89/EK par Kopienas pasākumiem klasiskā cūku mēra kontrolei; (6)
                  
               
            
                  b)
               
               
                  Padomes 2003. gada 29. septembra Direktīva 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (7);
               
            
                  c)
               
               
                  Padomes 1992. gada 17. decembra Direktīva 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (8).
               
            3.12.2.2.   Valsts kontroles plānos ir:
      
                  a)
               
               
                  jānorāda visas nozares, kam ir izstrādāti plāni neparedzētām situācijām;
               
            
                  b)
               
               
                  jānorāda visu šo plānu neparedzētām situācijām darbības joma;
               
            
                  c)
               
               
                  attiecībā uz visiem plāniem neparedzētām situācijām jānorāda iestāde vai iestādes, kas ir atbildīgas par to sagatavošanu un uzturēšanu;
               
            
                  d)
               
               
                  jāraksturo izstrādātā sistēma vai kārtība plānu neparedzētām situācijām izplatīšanai un atbilstošai apmācībai saistībā ar to ieviešanu.
               
            Tomēr nav jāpievieno atsevišķu plānu neparedzētām situācijām kopijas.
      Attiecīgā gadījumā šo kārtību var raksturot ar struktūrshēmu (organigrammu) vai tabulu, vai citu viegli prezentējamu formātu.
      3.13.   SADARBĪBAS UN SAVSTARPĒJAS PALĪDZĪBAS ORGANIZĒŠANA
      3.13.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 2. punkta k) apakšpunkts nosaka:
      
         “Sadarbības un savstarpējas palīdzības organizēšana.”
      
      Direktīvas 2000/29/EK 27.a pants nosaka, ka šo Regulas (EK) Nr. 882/2004 noteikumu piemēro arī augu veselībai attiecībā uz Direktīvas 2000/29/EK 12. panta 4. punkta otrās daļas, 13.c panta 2. punkta c) apakšpunkta un 16. panta 1. un 2. punkta prasībām.
      3.13.2.   PRASĪBAS VADLĪNIJAS/DEFINĪCIJA
      3.13.2.1.   Attiecībā uz pārtikas aprites un barības aprites tiesību aktiem valsts kontroles plānos ir:
      
                  a)
               
               
                  jābūt raksturotai izstrādātai vispārējai kārtībai, lai nodrošinātu, ka Regulas (EK) Nr. 882/2004 34.–39. panta prasības ir ievērotas;
               
            
                  b)
               
               
                  jānorāda noteiktā koordinēšanas iestāde vai iestādes un to attiecīgās atbildības un kompetences jomas.
               
            3.13.2.2.   Attiecībā uz dzīvnieku veselību (veterinārijas un zootehnikas tiesību akti) valsts kontroles plānos ir jābūt raksturotai izstrādātai vispārējai kārtībai, lai nodrošinātu, ka ir ievērotas Padomes Direktīvas 89/608/EEK (9) prasības.
      3.13.2.3.   Attiecībā uz augu veselību valsts kontroles plānos ir jābūt raksturotai izstrādātai kārtībai, lai atbilstu Direktīvas 2000/29/EK 12. panta 4. punkta otrajai daļai, 13.c panta 2. punkta c) apakšpunktam un 16. panta 1. un 2. punktam.
      3.14.   VALSTS KONTROLES PLĀNU LABOJUMI
      3.14.1.   ATTIECĪGIE KOPIENAS TIESĪBU AKTI
      Regulas (EK) Nr. 882/2004 42. panta 3. punkts nosaka:
      
         “Daudzgadu valsts kontroles plāni var tikt piemēroti to īstenošanas laikā. Grozījumus var veikt, ņemot vērā vai lai ņemtu vērā faktorus, tostarp:
         
                     a)
                  
                  
                     jaunus tiesību aktus;
                  
               
                     b)
                  
                  
                     jaunu slimību vai citu veselības risku rašanos;
                  
               
                     c)
                  
                  
                     nozīmīgas izmaiņas valstu kompetento iestāžu struktūrā, vadībā vai darbībā;
                  
               
                     d)
                  
                  
                     dalībvalstu oficiālu kontroļu rezultātus;
                  
               
                     e)
                  
                  
                     to Kopienas kontroļu rezultātus, kas veiktas saskaņā ar 45. pantu;
                  
               
                     f)
                  
                  
                     visus pamatnostādņu grozījumus atbilstīgi 43. pantam;
                  
               
                     g)
                  
                  
                     zinātniskos atklājumus;
                  
               
                     h)
                  
                  
                     trešo valstu veiktu revīziju rezultātus dalībvalstī.”
                  
               
      Direktīvas 2000/29/EK 27.a pants nosaka, ka Regulas (EK) Nr. 882/2004 noteikumus piemēro arī augu veselībai.
      3.14.2.   PRASĪBAS VADLĪNIJAS/DEFINĪCIJA
      Dalībvalstīm atgādina, ka valsts kontroles plāna īstenošanas laikā tām ir jāņem vērā plāna labojumi, ņemot vērā Regulas (EK) Nr. 882/2004 42. panta 3. punktā, 44. panta 5. punktā un 45. panta 5. punktā noteiktos faktorus, un lai iekļautu visus izrietošos labojumus gada pārskatā, ko paredz šīs regulas 44. panta 1. punkts.
      Tāpēc valsts kontroles plānā ir jāraksturo:
      
                  a)
               
               
                  valsts kontroles plāna darbību pārskatīšanas process katru gadu gada pārskata ietvaros par valsts kontroles plāna īstenošanu;
               
            
                  b)
               
               
                  kā saskaņā ar Regulas (EK) Nr. 882/2004 4. panta 6. punktu valsts kompetento iestāžu revīziju rezultāti ir iekļauti šajā procesā.
               
            4.   VADLĪNIJAS PAR VIENOTU INTEGRĒTU DAUDZGADU VALSTS KONTROLES PLĀNU FORMĀTU
      Lai oficiālas kontroles organizētu un veiktu vienoti un visaptveroši, vienots integrēts daudzgadu valsts kontroles plāns ir jāiesniedz tālāk parādītajā formā.
      4.1.   NOSAUKUMS
      … (dalībvalsts) iesniedza vienotu integrētu daudzgadu valsts kontroles plānu laikposmam no līdz … (plāna spēkā esības laikposms).
      4.2.   KONTAKTVIETA DALĪBVALSTĪ (SAZIŅAI PAR PLĀNU)
      
                  Kontaktpunkts: (var būt minēta administratīva vienība vai birojs, un nav noteikti jāmin atsevišķs pārstāvis)
               
            
                  Adrese:
               
               
                   
               
            
                  E-pasta adrese:
               
               
                   
               
            
                  Tālrunis:
               
               
                   
               
            
                  Fakss:
               
               
                   
               
            4.3.   PLĀNA SATURS
      
                  4.3.1.
               
               VISPĀRĒJI VALSTS STRATĒĢISKIE MĒRĶI
            
                  4.3.2.
               
               KOMPETENTO IESTĀŽU, VALSTS REFERENCES LABORATORIJU UN DELEĢĒTO KONTROLES IESTĀŽU NOTEIKŠANA
            
                  4.3.3.
               
               KOMPETENTO IESTĀŽU OFICIĀLU KONTROĻU ORGANIZĒŠANA UN VADĪBA
            
                  4.3.4.
               
               PLĀNI NEPAREDZĒTĀM SITUĀCIJĀM UN SAVSTARPĒJA PALĪDZĪBA
            
                  4.3.5.
               
               KOMPETENTO IESTĀŽU REVĪZIJAS KĀRTĪBA
            
                  4.3.6.
               
               PASĀKUMI, AR KURIEM NODROŠINA ATBILSMI REGULAS (EK) Nr. 882/2004 DARBĪBAS KRITĒJIEM
            
                  4.3.7.
               
               VALSTS KONTROLES PLĀNU PĀRSKATĪŠANA UN LABOJUMI
            4.3.1.   VISPĀRĒJI VALSTS STRATĒĢISKIE MĒRĶI
      
                  Atsauces vadlīnijas:
               
               
                  3.1. iedaļa
               
               
                  Valsts kontroles plāni
               
            
                  3.3. iedaļa
               
               
                  Valsts kontroles plānu stratēģiskie mērķi
               
            Miniet stratēģiskos mērķus, piem.:
      
                   
               
               
                  1. mērķis
               
            
                   
               
               
                  2. mērķis
               
            
                   
               
               
                  3. mērķis utt.
               
            4.3.2.   KOMPETENTO IESTĀŽU, VALSTS REFERENCES LABORATORIJU UN DELEĢĒTO KONTROLES IESTĀŽU NOTEIKŠANA
      
                  Atsauces vadlīnijas:
               
               
                  3.5. iedaļa
               
               
                  Kompetento iestāžu noteikšana
               
            
                  3.8. iedaļa
               
               
                  Pienākumu un pilnvaru nodošana kontroles iestādēm
               
            Noteiktās kompetentās iestādes (paredzējums, struktūra un organizācija valsts līmenī)
      Iesniedziet apskatu par:
      
                  —
               
               
                  kompetences jomām/atbildības sfērām
               
            
                  —
               
               
                  ziņošanas un sakaru kanāliem
               
            
         Lai raksturotu struktūru, atbildības jomas, ziņošanas vai sakaru kanālus utt., var izmantot organizācijas shēmas vai tabulas.
      
      Oficiālās kontroles uzdevumu deleģēšana kontroles iestādēm
      
                  Atbildīgā kompetentā iestāde
               
               
                  Kontroles iestādes vai attiecīgā gadījumā kontroles iestādes kategorija
               
               
                  Deleģēti oficiālās kontroles uzdevumi
               
            
                   
               
               
                   
               
               
                   
               
            Raksturojiet kārtību, lai nodrošinātu, ka ar likumu noteiktās prasības par kontroles uzdevumu deleģēšanu kontroles iestādēm ir ievērotas.
      Valsts references laboratorijas: (10)
      
      Šo prasību nepiemēro augu veselības oficiālām kontrolēm.
      
                  Valsts references laboratorijas
               
               
                  Atbildīgā kompetentā iestāde
               
               
                  Noteiktās analītiskās darbības
               
            
                   
               
               
                   
               
               
                   
               
            Raksturojiet visās valsts references laboratorijās piemērojamās kvalitātes kontroles vai vadības sistēmas.
      Raksturojiet kārtību kvalifikācijas/starplaboratoriju analīžu plānošanai un vadīšanai un attiecīgi kvalifikācijas/starplaboratoriju analīžu programmu valsts kontroles plāna laikā.
      Raksturojiet kārtību, lai nodrošinātu, ka valsts references laboratorijas, kas noteiktas atbilstīgi regulas (EK) Nr. 882/2004 33. panta 1. punktam, atbilstu un darbotos atbilstīgi šīs regulas 33. panta prasībām.
      4.3.3.   KOMPETENTO IESTĀŽU OFICIĀLU KONTROĻU ORGANIZĒŠANA UN VADĪBA
      
                  Atsauces vadlīnijas:
               
               
                  3.2. iedaļa
               
               
                  Vispārējas prasības daudzgadu valsts kontroles plāniem
               
            
                  3.4. iedaļa
               
               
                  Riska kategorizācija
               
            
                  3.6. iedaļa
               
               
                  Vispārēja organizācija un vadība
               
            
                  3.7. iedaļa
               
               
                  Kontroles sistēmas un darbību koordinēšana
               
            
                  3.9. iedaļa
               
               
                  Atbilstība darbības kritērijiem
               
            
                  3.10. iedaļa
               
               
                  Tā personāla apmācība, kas veic oficiālas kontroles
               
            
                  3.11. iedaļa
               
               
                  Dokumentētās procedūras
               
            Kompetentā iestāde (aizpildīt atsevišķi par katru noteikto kompetento iestādi; šo informāciju var apkopot valsts vai reģionālā līmenī attiecībā uz to pašu kompetento iestāžu reģionālo vai vietējo kategoriju)
      Raksturojiet:
      
                  —
               
               
                  vispārēji iekšējo organizāciju un struktūru
               
            
                  —
               
               
                  pieejamos cilvēkresursus oficiālo kontroļu veikšanai (pilnas slodzes ekvivalentos)
               
            
                  —
               
               
                  resursus, kas atbalsta oficiālās kontroles darbības
                  
                              —
                           
                           
                              laboratorijas iekārtas
                           
                        
                              —
                           
                           
                              citus resursus/infrastruktūru
                           
                        
            ja tiek izmantoti
      Informāciju par kompetentām iestādēm var iesniegt, pamatojoties uz nozarēm, (pārtika/barība/dzīvnieku veselība/dzīvnieku labturība/augu veselība), piemēram, šādi:
      
                   
               
               
                  
                     Nozare (proti, attiecīgi pārtika/barība/dzīvnieku veselība/dzīvnieku labturība/augu veselība)
                  
               
            
                   
               
               
                  
                     Centrālās kompetentās iestādes (CKI)
                  
               
            
                   
               
               
                  
                     CKI 1. kompetentā iestāde
                  
               
            
                   
               
               
                  
                     CKI 2. kompetentā iestāde
                  
               
            
                   
               
               
                  
                     Utt.
                  
               
            
                   
               
               
                  
                     Reģionālas (piem., federālās zemes/provinces) kompetentās iestādes (RKI)
                  
               
            
                   
               
               
                  
                     1., 2., 3 ........ un/vai kompetentā iestāde RKI
                  
               
            
                   
               
               
                  
                     “1., 2., 3 ...... RKI kategorijas” kompetentā iestāde
                  
               
            
                   
               
               
                  
                     Utt.
                  
               
            
                   
               
               
                  
                     Vietējās (piem. apgabala/pašvaldību) kompetentās iestādes (VKI)
                  
               
            
                   
               
               
                  
                     1. VKI kompetentā iestāde vai 1. kategorija
                  
               
            
                   
               
               
                  
                     2. VKI kompetentā iestāde vai 2. kategorija
                  
               
            
                   
               
               
                  
                     Utt.
                  
               
            Laboratorijas (izņemot valsts references laboratorijas):
      Raksturojiet procedūras, kas paredzētas:
      
                  —
               
               
                  laboratoriju noteikšanai
               
            
                  —
               
               
                  oficiālām laboratorijām piemērojamo prasību izpildes nodrošināšanai
               
            Kontroles sistēmas (atbilstīgi nozarei, tostarp attiecīgā gadījumā horizontālu kārtību)
      Visām turpmākajām nozarēm raksturojiet:
      
                  —
               
               
                  izmantotās kontroles metodes un metodiku un kur un kad to piemēro
               
            
                  —
               
               
                  kontroles prioritātes, resursu sadali un kā tie attiecas uz riska kategorizāciju
               
            
                  —
               
               
                  plānotas kārtības pārbaudi, tostarp ziņojumu izveides kārtību
               
            
                  —
               
               
                  horizontālu tiesību aktu piemērošanas kārtību dažādās nozarēs/apakšnozarēs
               
            
                  —
               
               
                  kā specifiski kontroles plāni vai programmas, kas ir nepieciešami atbilstīgi kopienas tiesību aktiem, ir iekļauti kontroles sistēmās attiecīgi saistītām nozarēm vai apakšnozarēm
               
            
                  1.
               
               
                  Kontroles sistēma pārtikas aprites tiesību aktiem
               
            
                  2.
               
               
                  Kontroles sistēma barības aprites tiesību aktiem
               
            
                  3.
               
               
                  Kontroles sistēma dzīvnieku veselības tiesību aktiem
               
            
                  4.
               
               
                  Kontroles sistēma dzīvnieku labturības tiesību aktiem
               
            
                  5.
               
               
                  Kontroles sistēma augu veselības tiesību aktiem
               
            Attiecībā uz kontroles sistēmām raksturojiet pasākumus, ar kuriem:
      
                  —
               
               
                  notiek koordinācija starp kompetentām iestādēm ar saistītām atbildības jomām
               
            
                  —
               
               
                  nodrošina efektīvu un pietiekamu sadarbību kompetentās iestādēs un starp tām
               
            
                  —
               
               
                  nodrošina, ka visas jomas, kur ir nepieciešama koordinēšana un sadarbība kompetentās iestādēs un starp tām, ir fiksētas
               
            Apmācības kārtība (to var iekļaut zem katras kompetentās iestādes vai attiecīgi zem katras kompetentās iestādes kategorijas, ja ir līdzvērtīgas sistēmas. Attiecīgā gadījumā apmācības kārtību var raksturot nozares līmenī)
      Raksturojiet kārtību:
      
                  —
               
               
                  lai noteiktu nepieciešamo apmācību
               
            
                  —
               
               
                  apmācības plāna(-u) īstenošanai
               
            
                  —
               
               
                  apmācības fiksēšanai un novērtēšanai
               
            4.3.4.   PLĀNI NEPAREDZĒTĀM SITUĀCIJĀM UN SAVSTARPĒJA PALĪDZĪBA
      
                  Atsauces vadlīnijas:
               
               
                  3.12. iedaļa
               
               
                  Darbības plāni neparedzētām situācijām
               
            
                  3.13. iedaļa
               
               
                  Sadarbības un savstarpējas palīdzības organizēšana
               
            Šī iedaļa jāaizpilda valsts līmenī
      Plāni neparedzētām situācijām (nepiemēro augu veselībai)
      
      raksturojiet:
      
                  —
               
               
                  nozares/tēmas/jomas, kur ir izstrādāti plāni neparedzētām situācijām
               
            
                  —
               
               
                  visu plānu neparedzētām situācijām darbības jomu
               
            
                  —
               
               
                  atbildīgo kompetento iestādi vai iestādes
               
            
                  —
               
               
                  izplatīšanas un apmācības kārtību efektīvas īstenošanas nodrošināšanai, tostarp situācijas imitācijas
               
            Savstarpējas palīdzības kārtība:
      
                  Koordinēšanas iestāde/iestādes
               
               
                  Atbildības joma
               
            
                   
               
               
                   
               
            4.3.5.   KOMPETENTO IESTĀŽU REVĪZIJAS KĀRTĪBA (NEPIEMĒRO AUGU VESELĪBAI)
      
                  Atsauces vadlīnijas:
               
               
                  3.6. iedaļa
               
               
                  Vispārēja organizācija un vadība
               
            Raksturojiet kārtību:
      
                  —
               
               
                  kas paredzēta kompetento iestāžu iekšējām vai ārējām revīzijām, tostarp revīziju biežumam un veidam
               
            
                  —
               
               
                  ar kuru nodrošina, ka kompetentās iestādes veic atbilstīgus pasākumus, ņemot vērā šo revīziju rezultātus
               
            
                  —
               
               
                  ar kuru nodrošina, ka šīs revīzijas ir rūpīgi un neatkarīgi pārbaudītas un tiek veiktas pārredzamā veidā
               
            4.3.6.   PASĀKUMI, AR KURIEM NODROŠINA ATBILSTĪBU REGULAS (EK) Nr. 882/2004 DARBĪBAS KRITĒJIEM (NEPIEMĒRO AUGU VESELĪBAI)
      
                  Atsauces vadlīnijas:
               
               
                  3.9. iedaļa
               
               
                  Atbilstība darbības kritērijiem
               
            
                  3.11. iedaļa
               
               
                  Dokumentētās procedūras
               
            Raksturojiet kārtību, lai nodrošinātu turpmāk minēto:
      
                  —
               
               
                  oficiālu kontroļu objektivitāti, kvalitāti un atbilstību
               
            
                  —
               
               
                  ka personāls nav iesaistīts interešu konfliktos
               
            
                  —
               
               
                  atbilstošu laboratorijas jaudu
               
            
                  —
               
               
                  pietiekamu skaitu adekvāti kvalificēta un pieredzējuša personāla
               
            
                  —
               
               
                  atbilstošas iekārtas un aprīkojumu
               
            
                  —
               
               
                  atbilstošas juridiskās pilnvaras
               
            
                  —
               
               
                  pārtikas un barības nozares uzņēmēju sadarbību ar personālu, kas veic oficiālas kontroles
               
            
                  —
               
               
                  pieejamas dokumentētas procedūras
               
            
                  —
               
               
                  reģistru uzturēšanu
               
            4.3.7.   VALSTS KONTROLES PLĀNU PĀRSKATĪŠANA UN LABOJUMI
      
                  Atsauces vadlīnijas:
               
               
                  3.14. iedaļa
               
               
                  Valsts kontroles plānu labojumi
               
            Raksturojiet vienota integrēta daudzgadu valsts kontroles plāna darbības pārskatīšanu.
      5.   VADLĪNIJAS PAR VIENOTU INTEGRĒTU DAUDZGADU VALSTS KONTROLES PLĀNU DARBĪBAS JOMU
      Visu oficiālo kontroļu, kas tiek iekļautas Regulas (EK) Nr. 882/2004 darbības jomā, kārtība ir jārisina valsts kontroles plānā. Turpmāk redzamajās tabulās ir plānā iekļaujamo tiesību aktu/tēmu diapazona norādes. Tas nav un tam nav jābūt visu saistību juridisko tēmu visaptverošam sarakstam. Sagatavojot valsts kontroles plānu, ir jāņem vērā gan primāro tiesību aktu, gan arī īstenojošu pasākumu prasības.
      DZĪVNIEKU VESELĪBAS TIESĪBU AKTOS IR IEKĻAUTI
      
                  
                     Dzīvi dzīvnieki
                  
               
               
                  Akvakultūra
                  Liellopi
                  Zirgi
                  Aitas un kazas
                  Cūkas
                  Mājputni un inkubējamas olas
                  Mājdzīvnieki
                  Citi, piem., savvaļas dzīvnieki
               
            
                  
                     Sperma, olšūnas un embriji
                  
               
               
                  Liellopi
                  Zirgi
                  Aitas un kazas
                  Cūkas
               
            
                  
                     Dzīvnieku slimības
                  
               
               
                  Kontroles pasākumi
                  
                              —
                           
                           
                              
                                 specifiskas slimības
                              
                           
                        
                              —
                           
                           
                              
                                 vispārējas
                              
                           
                        Apkarošana un uzraudzība
                  Dzīvnieku slimību izziņošanas sistēma
                  Tīkls Animo/reģistrējumi
                  Dzīvnieku pārvietošanās un izsekojamība
                  Kopienas references laboratorijas
               
            
                  
                     Dzīvnieku izcelsmes blakusprodukti
                  
               
               
                   
               
            
                  
                     Dzīvnieku identifikācija
                  
               
               
                  Liellopi
                  Zirgi
                  Aitas un kazas
                  Cūkas
                  Mājdzīvnieki
               
            
                  
                     Importa kontroles
                  
               
               
                  Attiecīgā gadījumā – visas iepriekšminētās kategorijas
               
            
         
      DZĪVNIEKU LABTURĪBAS TIESĪBU AKTOS IR IEKĻAUTA
      
                  
                     Labturība saimniecībā
                  
               
               
                   
               
            
                  
                     Labturība pārvadāšanas laikā
                  
               
               
                   
               
            
                  
                     Labturība lopkautuvē
                  
               
               
                   
               
            
         
      AUGU VESELĪBAS TIESĪBU AKTOS IR IEKĻAUTI
      
                  
                     Kaitīgi organismi (Padomes Direktīvas 2000/29/EK nozīmē)
                  
               
               
                  Kontroles pasākumi, ko pieprasa atbilstīgi Padomes Direktīvai 2000/29/EK
               
            
         
      PĀRTIKAS APRITES UN BARĪBAS APRITES TIESĪBU AKTOS IR IEKĻAUTI
      
                  
                     Vispārēji pārtikas aprites un barības aprites tiesību akti
                  
               
               
                  Operatoru atbildības jomas un procedūras
                  Oficiālas kontroles
                  Izsekojamība
                  Ātrā reaģēšanas sistēma
                  Ievedumu kontroles
               
            
                  
                     Pārtikas marķēšana un uzturvērtība
                  
               
               
                  Pārtikas marķēšana
                  Uzturvērtības un veselīguma norādes
                  Uzturvērtības marķēšana
                  Dabiskais minerālūdens
                  Uztura bagātinātāji
                  Vitamīnu un minerālvielu piedevas
                  Pārtika īpašam uzturam (diētiska pārtika)
                  Zīdaiņu un mazu bērnu pārtika
                  Pārtika svara samazināšanai
                  Specifiski pārtikas produkti (diētiska pārtika īpašām medicīniskām vajadzībām)
               
            
                  
                     Higiēna (visa pārtika)
                  
               
               
                  Pārtikas higiēna (vispārēji visās nozarēs un patēriņa precēs)
                  
                              —
                           
                           
                              
                                 primārā ražošana
                              
                           
                        
                              —
                           
                           
                              
                                 pārstrāde
                              
                           
                        
                              —
                           
                           
                              
                                 ražošana
                              
                           
                        
                              —
                           
                           
                              
                                 uzglabāšana
                              
                           
                        
                              —
                           
                           
                              
                                 izplatīšana
                              
                           
                        
                              —
                           
                           
                              
                                 pārvadāšana
                              
                           
                        
                              —
                           
                           
                              
                                 mazumtirdzniecība
                              
                           
                        Paraugu ņemšana un analīze
                  Uzņēmumu apstiprināšana
               
            
                  
                     Bioloģiskā drošība
                  
               
               
                  Salmonella un ar pārtiku saistītas slimības
                  Pārtikas higiēna (dzīvnieku izcelsmes pārtika)
                  
                              —
                           
                           
                              
                                 gaļa/gaļas produkti/sagataves utt. (tostarp mājputnu gaļa)
                              
                           
                        
                              —
                           
                           
                              
                                 medījuma gaļa/produkti/sagataves utt.
                              
                           
                        
                              —
                           
                           
                              
                                 piens un piena produkti
                              
                           
                        
                              —
                           
                           
                              
                                 olas un olu produkti
                              
                           
                        
                              —
                           
                           
                              
                                 zivs/zivju produkti
                              
                           
                        
                              —
                           
                           
                              
                                 akvakultūra
                              
                           
                        
                              —
                           
                           
                              
                                 gliemenes
                              
                           
                        
                              —
                           
                           
                              
                                 citi produkti
                              
                           
                        TSE
                  Dzīvnieku izcelsmes blakusprodukti (arī dzīvnieku veselības jautājums)
               
            
                  
                     Ķīmisko vielu drošība
                  
               
               
                  Uztura bagātinātāji
                  Pārtikas aromātvielas
                  Jauna pārtika
                  Piesārņotāji
                  Atlikumi
                  
                              —
                           
                           
                              
                                 medicīniski izstrādājumi
                              
                           
                        
                              —
                           
                           
                              
                                 pesticīdi
                              
                           
                        Hormoni/aizliegtas vielas dzīvnieku izcelsmes produktos
                  Paraugu ņemšana un analīze
                  Pārtikas saskares materiāli
               
            
                  
                     Kopienas references laboratorijas
                  
               
               
                  Gan ķīmisku, gan bioloģisku analīžu laboratorijas
               
            
                  
                     Radiācija
                  
               
               
                  Eiropas Parlamenta un Padomes Direktīva 1999/2/EK
               
            
                  
                     Biotehnoloģija
                  
               
               
                  ĢM pārtika un barība
                  ĢM augi un sēklas
               
            
                  
                     Citi pārtikas aprites tiesību akti
                  
               
               
                  Bioloģiskā lauksaimniecība
                  Lauksaimniecības produkti un pārtikas produkti kā garantētas tradicionālas īpatnības
                  Lauksaimniecības produktu un pārtikas produktu ģeogrāfiskās izcelsmes norādes un cilmes vietu nosaukumi
               
            
                  
                     Krāpšana
                  
               
               
                  Piem., nepatiess vai maldinošs marķējums, kvalitātes vai sastāva norādes
                  Piem., pārtikas vai barības viltojums
               
            
                  
                     Dzīvnieku ēdināšana
                  
               
               
                  Barības materiāli
                  Barības marķēšana
                  Daži dzīvnieku ēdināšanā izmantoti produkti – “Bioproteīni” (Padomes Direktīva 82/471/EEK (11))
                  Barības piedevas
                  Dzīvnieku barības maisījumi (tostarp mājdzīvnieku pārtika)
                  Īpašiem barošanas mērķiem paredzētā dzīvnieku barība
                  Ārstnieciskā barība
                  Nevēlamas vielas
                  Paraugu ņemšanas un analīzes metodes
                  Aizliegtās vielas
                  Barības higiēna
               
            
         (1)  OV L 198, 22.7.1991., 1. lpp.
      
         (2)  Eiropas Parlamenta un Padomes Direktīva 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (OV L 66, 13.3.1999., 16. lpp.).
      
         (3)  Padomes 2006. gada 20. marta Regula (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 93, 31.3.2006., 1. lpp.).
      
         (4)  Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (OV L 93, 31.3.2006., 12. lpp.).
      
         (5)  OV L 126, 28.4.1998., 26. lpp.
      
         (6)  OV L 316, 1.12.2001., 5. lpp.
      
         (7)  OV L 306, 22.11.2003., 1. lpp.
      
         (8)  OV L 62, 15.3.1993., 69. lpp.
      
         (9)  OV L 351, 2.12.1989., 34. lpp.
      
         (10)  Ar augu veselības likumu nenosaka valsts references laboratorijas.
      
         (11)  Padomes 1982. gada 30. jūnija Direktīva 82/471/EEK par dažiem produktiem, ko izmanto dzīvnieku barībā (OV L 213, 21.7.1982., 8. lpp.).